pythainlp/thai_wikipedia_clean_20230101 huggingface dataset:
รายนามรัฐมนตรีสตรีในคณะรัฐมนตรีไทย
เอ็ดเวิร์ด ฮีธ
เซอร์ เอ็ดเวิร์ด ริชาร์ด จอร์จ ฮีธ  เป็นนักการเมืองชาวอังกฤษที่ทำหน้าที่เป็นนายกรัฐมนตรีแห่งสหราชอาณาจักรตั้งแต่ปี ค.ศ. 1970 ถึง ค.ศ. 1974 และผู้นำของพรรคอนุรักษนิยมตั้งแต่ปี ค.ศ. 1965 ถึง ค.ศ. 1975 เขาได้เป็นสมาชิกรัฐสภาสหราชอาณาจักร เป็นเวลา 50 ปี ตั้งแต่ปี ค.ศ. 1950 ถึง ค.ศ. 2001
เอ็ดเวิร์ด ฮีธ เกิดเมื่อวันที่ 9 กรกฎาคม ค.ศ. 1916 ณ บ้านเลขที่ 54 ถนนอัลบิออน บรอดสแตร์ส ค.ศ. 1916 เป็นบุตรของวิลเลียม จอร์จ ฮีธ กับ อีดิธ แอนน์ ฮีธ เขาได้รับการศึกษาจาก โรงเรียนชาแธมเฮาส์ ในเมืองแรมส์เกต และในปี ค.ศ. 1935 เขาได้รับทุนการศึกษาในการเรียนต่อยังวิทยาลัยบัลลิออล เมืองออกซ์ฟอร์ด
ฮีธ ได้รับรางวัลทุนการศึกษาออร์แกนของวิทยาลัยในเทอมแรก (ก่อนหน้านี้เขาเคยพยายามหาทุนศึกษาออร์แกนที่ วิทยาลัยเซนท์แคเทอรีนส์ และ วิทยาลัยเคเบิล) ซึ่งทำให้เขาสามารถเรียนต่อในมหาวิทยาลัยได้จนถึงปีสี่ ในที่สุดเขาก็สำเร็จการศึกษาระดับปริญญาตรีเกียรตินิยมอันดับสองในสาขาปรัชญาการเมืองและเศรษฐศาสตร์ในปี ค.ศ. 1939
สมาชิกรัฐสภา (ค.ศ. 1950 - ค.ศ. 1965).
ฮีธได้กล่าวสุนทรพจน์ครั้งแรกในสภาผู้แทนราษฎรเมื่อวันที่ 26 มิถุนายน ค.ศ. 1950 ซึ่งเขาได้ยื่นเรียกร้องต่อรัฐบาลพรรคแรงงานให้เข้าร่วมปฏิญญาชูมาน ในฐานะสมาชิกสภาผู้แทนราษฎร เขตเบ็กซ์ลีย์ เขาได้กล่าวสุนทรพจน์อย่างกระตือรือร้นเพื่อสนับสนุนผู้สมัครรุ่นใหม่ของเขตดาร์ทฟอร์ดซึ่งอยู่ใกล้เคียง อย่างมาร์กาเรต รอเบิตส์ หรือที่ปัจจุบันรู้จักกันในนามมาร์กาเรต แทตเชอร์
เขาได้รับการแต่งตั้งโดย วินสตัน เชอร์ชิล ให้เป็นกรรมการประสานงานพรรคร่วมฝ่ายค้าน ในเดือนกุมภาพันธ์ ค.ศ. 1951 เขายังดำรงตำแหน่งกรรมการประสานงานรัฐบาลหลังจากการเลือกตั้งในปี ค.ศ. 1951 ก่อนจะได้รับแต่งตั้งเป็นประธานคณะกรรมการประสานงานรัฐบาล เมื่อเดือนธันวาคม ค.ศ. 1955 ในสมัยรัฐบาลของแอนโทนี อีเดน
ตามธรรมเนียมที่วิปไม่พูดในรัฐสภา ฮีธจึงสามารถหลีกเลี่ยงความขัดแย้งเกี่ยวกับวิกฤตการณ์คลองสุเอซได้ ในการประกาศลาออกของอีเดน ฮีธได้ส่งรายงานเกี่ยวกับความคิดเห็นของส.ส.พรรคอนุรักษ์นิยมเกี่ยวกับผู้ที่จะมาสืบทอดตำแหน่งของอีเดนที่เป็นไปได้ รายงานนี้สนับสนุน ฮาโรลด์ แมคมิลแลน และช่วยให้แมคมินแลนดำรงตำแหน่งนายกรัฐมนตรีในเดือนมกราคม ค.ศ. 1957 ต่อมาแมคมิลแลนได้แต่งตั้งให้ ฮีธ รัฐมนตรีว่าการกระทรวงแรงงาน ในฐานะประธานคณะกรรมการประสานงานรัฐบาล ฮีธ ได้เข้าร่วมคณะรัฐมนตรี แต่ยังไม่ได้เป็นสมาชิกอย่างเป็นทางการ หลังจากชนะการเลือกตั้งในเดือนตุลาคม 1959
ในปี ค.ศ. 1960 แมคมิลแลนได้แต่งตั้ง ฮีธ ลอร์ดผู้รักษาพระราชลัญจกร ให้มีหน้าที่รับผิดชอบในการเจรจาเพื่อรักษาความพยายามแรกของสหราชอาณาจักรในการเข้าร่วมประชาคมยุโรป หลังจากการเจรจาอย่างกว้างขวาง ซึ่งเกี่ยวข้องกับข้อตกลงโดยละเอียดเกี่ยวกับการค้าสินค้าเกษตรของสหราชอาณาจักรกับประเทศในเครือจักรภพ เช่น นิวซีแลนด์ การเข้ามาของอังกฤษถูกคัดค้านโดยประธานาธิบดีฝรั่งเศส ชาร์ล เดอ โกล ในงานแถลงข่าวเมื่อเดือนมกราคม ค.ศ. 1963 ซึ่งทำให้ฮีธซึ่งเป็นผู้สนับสนุนงานเป็นสมาชิกในตลาดร่วมของยุโรปสำหรับสหราชอาณาจักรผิดหวังเป็นอย่างมาก ก่อนที่เขาจะประสบความสำเร็จในการนำสหราชอาณาจักรเข้าร่วมประชาคมยุโรปเมื่อดำรงตำแหน่งนายกรัฐมนตรีในทศวรรษต่อมา
หลังจากความพ่ายแพ้ครั้งนี้ ความอัปยศครั้งใหญ่สำหรับนโยบายต่างประเทศของแมคมิลแลน ฮีธไม่ได้เป็นคู่แข่งในการเป็นผู้นำพรรคในการเกษียณอายุของมักมิลลันในเดือนตุลาคม ค.ศ. 1963 ภายใต้รัฐบาลของ เซอร์ อเล็ก ดักลัส-ฮิวม์ เขาเป็นประธานหอการค้า รัฐมนตรีว่าการกระทรวงธุรกิจ พลังงาน และ นโยบายอุตสาหกรรม และดูแลการยกเลิกการรักษาราคาขายปลีก
ผู้นำฝ่ายค้าน (ค.ศ. 1965 - ค.ศ. 1970).
หลังจากที่พรรคอนุรักษ์นิยมแพ้การเลือกตั้งทั่วไปในปี ค.ศ. 1964 ฮิวม์ที่ได้พ่ายแพ้ได้เปลี่ยนกฎการเป็นผู้นำพรรคให้มีการลงคะแนนเสียงโดย ส.ส. แล้วจึงลาออก ในปีต่อมา ฮีธซึ่งดำรงตำแหน่งเป็นนายกรัฐมนตรีเงาในขณะนั้น และเพิ่งได้รับการประชาสัมพันธ์ที่ดีจากการเป็นผู้นำในการต่อสู้กับร่างกฎหมายการเงินของแรงงาน ชนะการเลือกตั้งหัวหน้าพรรคโดยไม่คาดคิด โดยได้รับคะแนน 150 คะแนน ชนะเรจินัลด์ เมาด์ลิง ซึ่งได้ 133 คะแนน และอีนอช โพเวลล์ซึ่งได้ 15 คะแนน ทำให้ฮีธกลายเป็นหัวหน้าพรรคอนุรักษ์นิยมที่อายุน้อยที่สุดและดำรงตำแหน่งต่อไปหลังจากความพ่ายแพ้ของพรรคในการเลือกตั้งทั่วไปในปี ค.ศ. 1966
ในเดือนเมษายน ค.ศ. 1968 อีนอช โพเวลล์ได้กล่าวสุนทรพจน์เรื่อง "แม่น้ำแห่งเลือด" ซึ่งวิพากษ์วิจารณ์การอพยพไปยังสหราชอาณาจักร หลังจากนั้นไม่นานฮีธได้โทรศัพท์หา มาร์กาเรต แทตเชอร์ เพื่อแจ้งเธอว่าเขากำลังจะไล่พาวเวลล์ออกจากรัฐบาลเงา เธอจำได้ว่าเธอ "คิดจริง ๆ ว่าควรปล่อยให้สิ่งต่างๆ เย็นลงในตอนนี้ แทนที่จะทำให้วิกฤติรุนแรงขึ้น" วันรุ่งขึ้น ฮีธไล่พาวเวลล์ออกไป ทำให้พรรคอนุรักษ์นิยมฝ่ายขวาหลายคนประท้วงคัดค้านการไล่โพเวลล์ออก และฮีธก็ไม่เคยพูดกับโพเวลล์อีกเลย
นายกรัฐมนตรี(ค.ศ. 1970 - ค.ศ. 1975).
การเลือกตั้ง ค.ศ. 1970.
เมื่อการเลือกตั้งทั่วไปใกล้เข้ามาในปี ค.ศ. 1970 เอกสารนโยบายของพรรคอนุรักษ์นิยมก็หลุดออกมาจากโรงแรมเซลส์ดอนพาร์ก ว่าจะมีการเสนอนโยบายที่เน้นตลาดเสรีเพื่อแก้ปัญหาการว่างงานและปัญหาเงินเฟ้อของประเทศ ฮีธกล่าวว่าสุดสัปดาห์ที่เซลส์ดอนเป็นเพียงการยืนยันนโยบายที่มีการพัฒนาจริงตั้งแต่เขากลายเป็นผู้นำของพรรคอนุรักษ์นิยม ฮาโรลด์ วิลสัน นายกรัฐมนตรีจากพรรคแรงงาน ตอบโต้โดยคิดว่าเอกสารดังกล่าวเป็นผู้แพ้คะแนนเสียง และขนานนามว่าเป็นผลงานของเซลส์ดอน แมน ตาม พลิตดาวน์แมน มนุษย์ที่มีการคาดว่าเป็นมนุษย์ยุคก่อนประวัติศาสตร์ หลังจากนั้นพรรคอนุรักษ์นิยมของฮีธก็ชนะการเลือกตั้งทั่วไปในปี ค.ศ. 1970 โดยได้จำนวนสมาชิกสภาไป 330 ที่นั่ง ในขณะที่พรรคแรงงานได้จำนวนสมาชิกสภาไป 287 ที่นั่ง คณะรัฐมนตรีชุดใหม่ประกอบด้วย มาร์กาเรต แทตเชอร์(รัฐมนตรีว่าการกระทรวงการศึกษาธิการและวิทยาศาสตร์) วิลเลียม ไวท์ลอว์(ประธานสภาผู้แทนราษฎร) และอดีตนายกรัฐมนตรี อเล็ก ดักลัส-ฮิวม์(รัฐมนตรีว่าการกระทรวงการต่างประเทศ)
รัฐสวัสดิการ.
ในช่วงปีแรกที่ดำรงตำแหน่งของฮีธ มีการเรียกเก็บภาษีที่สูงขึ้นเพื่อประโยชน์ของรัฐสวัสดิการ เช่น อาหารกลางวันในโรงเรียน แว่นตา ทันตกรรม และยา มีการเปลี่ยนแปลงด้านสิทธิค่ารักษาพยาบาลโดยจะมีการจ่ายให้หลังจาก เจ็บป่วยไป 3 วันแล้ว และจากการบีบงบประมาณการศึกษา การจัดหานมโรงเรียนฟรีสำหรับเด็กอายุ 8 ถึง 11 ปีจึงสิ้นสุดลง (ฮาโรลด์ วิลสันได้ตัดารจัดหานมโรงเรียนฟรีสำหรับวัยรุ่นไปแล้ว) หนังสือพิมพ์แท็บลอยด์ขนานนามว่า มาร์กาเร็ต แทตเชอร์ รัฐมนตรีกระทรวงศึกษาธิการในขณะนั้นว่า "มาร์กาเร็ต แทตเชอร์: ผู้ฉกฉวยนม" แม้จะมีมาตรการเหล่านี้ รัฐบาลของฮีธก็สนับสนุนให้การใช้จ่ายด้านสวัสดิการเพิ่มขึ้นอย่างมาก
บทบัญญัติจัดทำขึ้นภายใต้พระราชบัญญัติประกันแห่งชาติ พ.ศ. 2513 (บำเหน็จบำนาญและเบี้ยเลี้ยงของผู้สูงอายุและหญิงม่าย) สำหรับเงินบำนาญที่จะจ่ายให้กับคนชราที่ได้รับการยกเว้นจากโครงการบำเหน็จบำนาญก่อนปี ค.ศ. 1948 และได้รับการยกเว้นจากโครงการที่ครอบคลุมซึ่งเริ่มต้นในปี ค.ศ. 1948 ผู้คนประมาณ 100,000 คนได้รับผลกระทบจากการเปลี่ยนแปลงนี้ โดยครึ่งหนึ่งได้รับผลประโยชน์เพิ่มเติมภายใต้โครงการประกันสังคม พระราชบัญญัติยังได้ปรับปรุงโครงการเงินบำนาญของแม่ม่ายด้วยการแนะนำอัตราเริ่มต้นที่ 30 ชิลลิงต่อสัปดาห์สำหรับผู้หญิงที่เป็นม่ายเมื่ออายุ 40 ปี และเพิ่มขึ้นเป็นอัตราเต็ม 5 ปอนด์เมื่ออายุ 50 ปี
มีการให้การสนับสนุนสำหรับการสร้างโรงเรียนอนุบาลและได้มีการเปิดตัวโครงการลงทุนในอาคารเรียนระยะยาว และมีการจัดตั้งกองทุนครอบครัวขึ้นเพื่อช่วยเหลือครอบครัวที่มีเด็กที่มีภาวะพิการแต่กำเนิด ในขณะที่มีนำเสนอสิทธิของผู้พิการหลายแสนคนที่มีความทุพพลภาพซึ่งไม่ได้เกิดจากสงครามหรือจากการบาดเจ็บทางอุตสาหกรรม มีการเสนอเบี้ยเลี้ยงสำหรับผู้ที่ต้องการการดูแลที่บ้าน สิทธิกรณีทุพพลภาพสำหรับผู้ป่วยระยะยาว การจ่ายเงินสงเคราะห์บุตรที่สูงขึ้นกรณีทุพพลภาพ สิทธิของหญิงม่ายสำหรับผู้ที่มีอายุระหว่าง 40 - 50 ปี เงินอุดหนุนที่มีการปรับสำหรับการกวาดล้างในสลัมก็มีให้ ในขณะที่มีการแนะนำค่าเช่าสำหรับผู้เช่าส่วนตัว [41] ในเดือนเมษายน พ.ศ. 2514 การให้สิทธิ์ในการศึกษาแก่เด็กทุกคนที่มีกลุ่มอาการดาวน์เป็นครั้งแรก และปรับการศึกษาภาคบังคับจากจนถึงเมื่ออายุครบ 15 ปี เป็นจนถึงเมื่ออายุครบ 16 ปี
อะนาเธอร์เดย์ออฟซัน
"อะนาเธอร์เดย์ออฟซัน"  เป็นเพลงเปิดภาพยนตร์ลาลาแลนด์อภาพยนตร์มิวสิคัลจากปี 2016 ในภาพยนตร์นั้นเพลงนี้ประกอบการแสดงแบบกลุ่ม (ensemble number) แสดงให้เห็นผู้ขับขี่รถยนต์บนสะพานทางด่วนที่มีรถติดในเมืองลอสแอนเจลิสออกมาร้องเพลงและเต้นรำเกี่ยวกับความปรารถนาที่จะประสบความสำเสร็จในฮอลลีวูด การถ่ายทำที่สถานที่จริงเป็นทางด่วนต่างระดับความสูง 130 ฟุต ส่วนหนึ่งของจัดจ์ แฮร์รี พรีเกอร์สัน อินเตอร์เชนจ์ การถ่ายแบ่งออกเป็นสามช็อต ตัดต่อเข้าด้วยกันโดยเทคนิกวิปฮิดเดนคัต (whip hidden cut) เพื่อทำให้เกิดภาพลวงตาว่าเหมือนถ่ายทำในช็อตเดียวที่มีความยาวหกนาที เพลงเป็นผลงานแต่งของจัสติน เฮอร์วิตซ์ และเนื้อเพลงโดยเบจ์ ปาเสก กับ จัสติน พอล กำกับการเต้นโดย แมนดี มัวร์
การถ่ายทำและกำกับการเต้น.
ส่วนนี้ของภาพยนตร์เป็นส่วนแรกที่มีการถ่ายทำ โดยใช้เวลาสองวันในเดือนสิงหาคม ปี 2015 สถานที่ถ่ายทำคือทางด่วนยกระดับสูง 130 ฟุต ส่วนหนึ่งของจัดจ์ แฮร์รี พรีเกอร์สัน อินเทอร์เชนจ์ (Judge Harry Pregerson Interchange) ระหว่างทางด่วนฮาร์เบอร์ (อินเตอร์สเตท 110) กับทางด่วนเกลนน์ แอนเดอร์สัน (อินเตอร์สเตท 105) ในลอสแอนเจลิสใต้ สะพานยกระดับถูกปิดเป็นเวลาสองวันเต็มเพื่อใช้ในการถ่ายทำ โดยส่วนที่เหลือของทางด่วนนั้นเปิดวิ่งตามปกติ จึงสามารถสังเกตได้ว่าการจราจรมีรถสิ่งตามปกติในพื้นหลัง แผนเดิมทีนั้นตั้งใจจะถ่ายทำบนถนนบนพื้นที่ไม่ได้ยกระดับ แต่ในภายหลังได้เปลี่ยนเพื่อให้ฉากที่ถ่ายทำได้แสดงถึงความกว้างใหญ่ของเมือง ผู้กำกับ เดเมียน ชาเซลล์ ได้เปรียบเยบถนนสายนี้ในการถ่ายทำกับถนนเยลโลวบริค ในภาพยนตร์"เดอะวิเซิร์ดออฟออซ"อีกด้วย
การถ่ายทำประกอบด้วยสามเทค และถูกตัดต่อในภายหลังเพื่อให้เกิดเป็นลองเทคเดี่ยว ๆ ที่มีความยาว 6 นาที มัวร์ใช้เวลาประมาณสามถึงสี่ชั่วโมงในการเตรียมการถ่ายฉากนี้ล้ซึ่งประกอบด้วยรถยนต์ 60 คัน, นักเต้น 30 คน และเอ็กซ์ตรา 100 คน การเต้นนั้นเริ่มต้นจากนักเต้นคนเดียวในตอนแรก ก่อนที่คนอื่น ๆ จะตามเข้ามาอย่างค่อย ๆ เพิ่มขึ้น การแสดงหมู่นี้ยังประกอบด้วยนักแสดงสตันต์อีกจำนวนหนึ่ง
Another Day of Sun
เฮซิแคซึม
เฮซิแคซึม  เป็นการสวดภาวนาใคร่ครวญรูปแบบหนึ่งพบได้ในศาสนาคริสต์นิกายอีสเทิร์นออร์ทอดอกซ์ เฮซิแคซึมมีพื้นฐานจากคำบัญชาของพระเยซูในพระวรสารนักบุญมัทธิวความว่า "ส่วนท่านเมื่ออธิษฐานจงเข้าในห้องชั้นใน และเมื่อปิดประตูแล้ว จงอธิษฐานต่อพระบิดาของท่านผู้สถิตในที่ลี้ลับ และพระบิดาของท่านผู้ทอดพระเนตรเห็นในที่ลี้ลับจะประทานบำเหน็จแก่ท่าน"
บอกอมิลลิซึม
บอกอมิลลิซึม หรือ บอกอมิลสตโว (บัลแกเรีย และ ; / Богумилство) เป็นลัทธิไญยนิยมใหม่ของศาสนาคริสต์ เริ่มต้นขึ้นที่จักรวรรดิบัลแกเรียที่ 1 โดยนักบวชที่ชื่อบอกอมิล ซึ่งตรงกับรัชสมัยของพระเจ้าซาร์แปเตอร์ที่ 1 แห่งบัลแกเรียในช่วงคริสต์ศตวรรษที่ 10 โดยพบว่า บอกอมิลลิซึมน่าจะเริ่มต้นขึ้นที่ภูมิภาคมาซิโดเนียในปัจจุบัน
บันทึกสงครามของยัยเผด็จการ
บันทึกสงครามของยัยเผด็จการ ยังเป็นที่รู้จักกันในญี่ปุ่นคือ โยโจ เซ็นกิ(幼女戦記, แปลตามอักษรว่า "บันทึกทหารของสาวน้อย") เป็นนิยายแบบไลต์โนเวลของญี่ปุ่นที่ถูกเขียนขึ้นโดย Carlo Zen และถูกแสดงด้วยภาพวาดประกอบโดย Shinobu Shinotsuki มันเริ่มทำให้กลายเป็นที่นิยมในออนไลน์ในปี ค.ศ. 2012 บนเว็บไซต์อาร์เคเดียซึ่งเป็นเว็บไซต์ของการสร้างนิยายของผู้ใช้ Enterbrain ได้นำมาเป็นนิยายซีรีส์และตั้งแต่นั้นมาก็ถูกตีพิมพ์ออกมาทั้งหมดเก้าเล่ม ตั้งแต่วันที่ 31 ตุลาคม ค.ศ. 2013 ได้มีการดัดแปลงออกมาเป็นมังงะโดยผลงานศิลปะโดย Chika Tōjō เริ่มเป็นที่นิยมในนิตรยาสาร Kadokawa Shoten's Comp Ace เมื่อวันที่ 26 เมษายน ค.ศ. 2016 ได้มีการดัดแปลงออกมาเป็นอนิเมะทางโทรทัศน์โดย NUT สตูดิโอ ออกฉายตั้งแต่ 6 มกราคม ค.ศ. 2017 ถึง 31 มีนาคม ค.ศ. 2017 ภาพยนตร์ละครที่เกิดขึ้นหลังจากเหตุการณ์ในอนิเมะซีริส์ทางทีวีซึ่งออกฉายเมื่อวันที่ 8 กุมภาพันธ์ ค.ศ. 2019
ตัวเอกที่เป็นมนุษย์เงินเดือนชาวญี่ปุ่นนิรนามผู้หนึ่งที่ไม่มีความเชื่อหรือศรัทธาต่อพระเจ้าแต่อย่างใดซึ่งต่อมาเขาได้ถูกฆ่าตายโดยถูกผลักให้รถไฟชน คนที่ผลักเขาคือพนักงานบริษัทที่เป็นลูกน้องของเขาเองซึ่งไม่พอใจที่ถูกตัวเอกไล่ออกจากงาน เนื่องจากการทำงานที่ไม่ดี ในช่วงเวลาที่เขาตาย ได้เผชิญหน้ากับตัวตนปริศนาที่ประกาศตัวเองว่าเป็นพระเจ้า ซึ่งได้ประณามตัวเอกว่าเป็นผู้ไม่มี'ความศรัทธา' ตัวเอกไม่ได้เชื่อในการมีอยู่จริงของพระเจ้า ได้วิพากษ์วิจารณ์พูดต่างๆ นานาจากมุมมองของเขาเองในฐานะที่เป็นผู้ไม่เชื่อในพระเจ้า และแถมยังเรียกตัวตนนั้นอย่างเย้ยหยันว่า 'ตัวตน X' ทำให้ตัวตนนั้นตัดสินใจที่จะส่งตัวเอกไปเกิดใหม่ในโลกที่เต็มไปด้วยไฟแห่งสงคราม ซึ่งเขาจะต้องพบเจอกับสถานการณ์ที่ยากลำบาก มากพอที่ตัวเอกจะหันมาขอความช่วยเหลือจากตัวตน X
ตัวเอกได้เกิดใหม่เป็นทาเนีย เดอกูเรเชฟฟ์ เด็กสาวกำพร้าที่เกิดมาและเติบโตในประเทศที่มีความคล้ายคลึงกับจักรวรรดิเยอรมัน ที่เป็นที่รู้จักคือ จักรวรรดิ ซึ่งต้องทำสงครามประเทศรอบข้างอยู่บ่อยๆ ตามที่ตัวตน X ได้บอกกล่าวไว้ว่า หากทาเนียไม่ตายตามธรรมชาติหรือยังปฏิเสธที่จะมีความศรัทธาต่อพระเจ้าอีก วิญญาณของเธอจะหลุดออกจากวงจรการเกิดใหม่และจะถูกส่งไปยังขุมนรกสำหรับบาปกรรมที่มีนับไม่ถ้วนที่ทาเนียได้กระทำในไว้ในชาติก่อนหน้านี้ เพื่อที่จะหาทางหลีกเลี่ยง ทาเนียตัดสินใจที่จะเข้าร่วมหน่วยกองกำลังจอมเวทย์ของจักรวรรดิและเข้าต่อสู้รบในสงครามโดยหวังว่าจะได้รับยศตำแหน่งที่สูงพอที่จะทำให้อยู่ห่างจากสนามรบได้อย่างรวดเร็วและด้วยวิธีนี้จะสามารถหลีกเลี่ยงจากความเสี่ยงที่จะถูกฆ่าตายได้ แม้ว่าตอนนี้เธอจะถูกบังคับให้พูดด้วยน้ำเสียงเด็กผู้หญิง ต่อมาไม่นานทาเนียได้กลายเป็นทหารที่มีความโหดเหี้ยมที่ให้ความสำคัญด้วยความสามารถและอาชีพการงานของเธอเหนือสิ่งอื่นใด แม้แต่ชีวิตของผู้คนที่อยู่ภายใต้ฝ่าเท้าของเธอ โดยเฉพาะอย่างยิ่งจากผู้ที่คิดร้ายต่อเธอ
อัลอามรอต
อัลอามรอต  หรือ อัลอามิรอต เป็นเมืองในเขตผู้ว่าราชการมัสกัตทางภาคตะวันออกเฉียงเหนือของประเทศโอมาน
แคว้นอัลบาฏินะฮ์
อัลบาฏินะฮ์  เป็นหนึ่งในแคว้น "(มินเฏาะเกาะฮ์)" ของประเทศโอมาน ในวันที่ 28 ตุลาคม ค.ศ. 2011 ตัวแคว้นถูกแบ่งเป็นเขตผู้ว่าราชการอัลบาฏินะฮ์เหนือกับเขตผู้ว่าราชการอัลบาฏินะฮ์ใต้
แคว้นอัลบาฏินะถูกแบ่งออเป็น 12 จังหวัด ("วิลายัต") ได้แก่: ศุฮาร, อัรรุสตาก, ชินาศ, ลิวา, เศาะฮัม, อัลคอบูเราะฮ์, ซุวัยก์, นะค็อล, วาดีอัลมะอาวิล, อัลอะวาบี, อัลมุศ็อนอะฮ์ และบัรกาอ์ ถึงแม้ว่าซุวัยก์ถือเป็นจังหวัดที่ใหญ่ที่สุดในแคว้นอัลบาฏินะฮ์ แต่กลับมีศุฮารเป็นเมืองหลักของแคว้น
ซะกาตฟิฏเราะหฺ
องค์การบริหารส่วนตำบลสามร้อยยอด
นีโก วิลเลียมส์
นีโก เชย์ วิลเลียมส์ (; เกิดวันที่ 13 เมษายน ค.ศ. 2001) เป็นนักฟุตบอลชาวเวลส์ที่เล่นในตำแหน่งแบ็กขวาให้แก่สโมสรฟุตบอลนอตทิงแฮมฟอเรสต์​และทีมชาติเวลส์
วิลเลียมส์ทำผลงานให้กับทีมเยาวชนได้อย่างดี จนกระทั่งในวันที่ 30 ตุลาคม ค.ศ. 2019 เขาได้ลงเล่นเป็นตัวจริงให้กับทีมชุดใหญ่เป็นครั้งแรก ในนัดเสมอ 5–5 (ชนะการยิงลูกโทษ 5–4) กับอาร์เซนอลในอีเอฟแอลคัพ ในนัดนั้น เขาแอสซิสต์ให้ดีว็อก โอรีกี ทำประตูตามตีเสมอในนาทีสุดท้ายจนได้เข้าสู่ช่วงยิงลูกโทษ และสุดท้าย ลิเวอร์พูลก็เอาชนะไปได้ ต่อมาในเดือนธันวาคม ค.ศ. 2019 เขามีชื่อเป็นส่วนหนึ่งของสโมสรชุดที่คว้าแชมป์ฟุตบอลชิงแชมป์สโมสรโลก 2019 แม้ว่าเขาจะมีชื่อเป็นเพียงตัวสำรองก็ตาม ในปีถัดมา เขาพร้อมด้วยเพื่อนรุ่นเดียวกันจากทีมเยาวชน ได้ลงเล่นในเมอร์ซีย์ไซด์ดาร์บีนัดที่พบกับเอฟเวอร์ตันในเอฟเอคัพรอบที่สาม และพบกับชรูว์สบรีทาวน์ในนัดรีเพลย์รอบที่ 4 ซึ่งในนัดที่พบกับชรูว์สบรีนั้น เขาลงสนามเป็นตัวจริง ทำให้ผู้เล่นตัวจริงของลิเวอร์พูลในนัดนั้น มีอายุโดยเฉลี่ยน้อยที่สุดในประวัติศาสตร์สโมสรที่ 19 ปี 2 วัน
เขาลงเล่นให้กับลิเวอร์พูลในพรีเมียร์ลีกครั้งแรกเมื่อวันที่ 24 มิถุนายน ค.ศ. 2020 โดยลงเล่นในนาทีที่ 74 นัดที่เอาชนะคริสตัลพาเลซ 4–0 จบฤดูกาล วิลเลียมส์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
Neco Williams
ฟุตบอลในประเทศบอสเนียและเฮอร์เซโกวีนา
ฟุตบอลเป็นหนึ่งในกีฬาที่ได้รับความนิยมในประเทศบอสเนียและเฮอร์เซโกวีนา ฟุตบอลทีมชาติบอสเนียและเฮอร์เซโกวีนาเคยเข้าร่วมแข่งขันฟุตบอลโลกในปี ฟุตบอลโลก 2014 การแข่งขันภายในประเทศได้แก่พรีเมียร์ลีกและฟุตบอลคัพ สโมสรที่มีชื่อเสียงได้แก่สโมสรฟุตบอลซาราเยโวและสโมสรฟุตบอลเซลเยซนิชาร์ซาราเยโว
สนามเหย้าของทีมชาติคือสนามกีฬาบีลีโนโพลเยในเมืองเซนีตซา ชัยชนะครั้งแรกของทีมชาติในฐานะสมาชิกฟีฟ่าเกิดขึ้นในนัดที่พบกับอิตาลีเมื่อวันที่ 6 พฤศจิกายน ค.ศ. 1996 อันดับโลกฟีฟ่าที่สูงที่สุดคืออันดับที่ 13 ในเดือนสิงหาคม ค.ศ. 2013 ต่อมาอันดับโลกฟีฟ่าเดือนตุลาคม ค.ศ. 2013 ถูกนำมาใช้จับสลากแบ่งกลุ่มฟุตบอลโลก 2014 ซึ่งอันดับของบอสเนียและเฮอร์เซโกวีนา สูงที่สุดในบรรดากลุ่มอดีตทีมชาติยูโกสลาเวียที่เคยเข้าร่วมแข่งขัน ก่อนหน้านั้น บอสเนียและเฮอร์เซโกวีนาติดอันดับทีมชาติที่มีอันดับฟีฟ่าขึ้นมากที่สุดถึงสองครั้ง ต่อมาในการแข่งขันนัดแรกของฟุตบอลโลกครั้งแรก เวดัด อิบิเซวิช ทำประตูแรกของทีมชาติบอสเนียในฟุตบอลโลก ในนัดที่พ่ายแพ้ต่อแชมป์ฟุตบอลโลกสองสมัยอย่างอาร์เจนตินา 2–1
ข้อตั้ง
ข้อตั้ง  คือข้อความที่ถูกกล่าวอ้างในการอ้างเหตุผลว่าจะอุปนัยหรือให้ความถูกต้องกับข้อสรุป เป็นฐานคติว่าสิ่ง ๆ หนึ่งเป็นจริง
ในตรรกศาสตร์ การอ้างเหตุผล (argument) ต้องการเซตของประโยคบอกเล่า (อย่างน้อย) สองประโยค (หรือ "ประพจน์") เรียกว่า "ข้อตั้ง" พร้อม ๆ กับประโยคบอกเล่า (categorical proposition) อีกประโยค (หรือ "ประพจน์") เรียกว่าข้อสรุป โครงสร้างของข้อตั้งสองข้อและข้อสรุปหนึ่งข้อนี้ก่อโครงสร้างของการอ้างเหตุผลพื้นฐาน การอ้างเหตุผลที่ซับซ้อนกว่านี้สามารถใช้ลำดับของกฏต่าง ๆ เพื่อเชื่อมต่อข้อตั้งหลายข้อเข้ากับข้อสรุปข้อเดียว หรือเพื่ออนุพันธ์ข้อสรุปจำนวนหนึ่งจากข้อตั้งข้อ ๆ เดิม ซึ่งก็ปฏิบัติเสมือนเป็นข้อตั้งของข้อสรุปต่อมาเพิ่มเติม ตัวอย่างของนี่เช่นการใช้กฏของการอนุมานที่พบเจออยู่ในตรรกศาสตร์เชิงสัญลักษณ์
แอริสตอเติลถือว่าการอ้างเหตุผลเชิงตรรกะใด ๆ สามารถลดรูปจนเหลือข้อตั้งสองข้อและข้อสรุปหนึ่งข้อ ข้อตั้งบางครั้งถูกละไว้บางครั้ง ในกรณีนั้นจะเรียกว่าข้อตั้งที่หายไป ตัวอย่างเช่น:
มันชัดเจนว่าการกล่าวอ้างที่เข้าใจกันโดยปริยายคือที่โสกราตีสเป็นมนุษย์ การให้เหตุผลฉบับเต็บจึงเป็นดังว่า:
ในตัวอย่างนี้ อนุประโยค (clause (logic)) อิสระที่อยู่ก่อนเว้นวรรค (คือ "ทุกมนุษย์เป็นมรรตัย" และ "โสกราตีสเป็นมนุษย์") เป็นข้อตั้ง ในขณะที่ "โสกราตีสเป็นมรรตัย" เป็นข้อสรุป
การพิสูจน์ข้อสรุปนี้ขึ้นอยู่กับทั้งความจริงของข้อตั้ง และความสมเหตุสมผล (validity (logic)) ของการอ้างเหตุผล นอกจากนั้น เราต้องการข้อมูลเกี่ยวกับความหมายของข้อตั้งเพิ่มเติมเพื่อพิจารณาว่าความหมายเต็มของข้อสรุปตรงกับ [ข้อสรุปที่ได้มา] ไหม (Instead, further information is required over and above the meaning of the premise to determine if the full meaning of the conclusion coincides with what is [the conclusion].)
สำหรับยุคลิด ข้อตั้งเป็นตัวประกอบสองในสามประพจน์ในตรรกบท (syllogism) โดยประพจน์ที่สามคือข้อสรุป ประพจน์แบบจัดกลุ่มเหล่านี้ประกอบด้วยสามพจน์: ประธานและภาคแสดงของข้อสรุปและพจน์ที่อยู่ตรงกลาง ประธานของข้อสรุปจะเรียกว่าพจน์รองในขณะที่ภาคแสดงเป็นพจน์หลัก ข้อตั้งที่ประกอบด้วยพจน์กลางและพจน์หลักเรียกว่าข้อตั้งหลัก และข้อตั้งที่ประกอบด้วยพจน์กลางและพจน์รองเรียกว่าข้อตั้งรอง ในกรณีของการอ้างเหตุผลก่อนหน้านี้ พจน์หลักคือโสกราตีส พจน์รองคือ(เป็น)มรรตัย และพจน์กลางคือ(เป็น/ทุก)มนุษย์
ข้อตั้งก็สามารถเป็นคำบ่งชี้ถ้าข้อความได้ถูกรวมเป็นการอ้างเหตุผลเชิงตรรกะ และคำจำพวกนี้ปฏิบัติหน้าที่ชี้บทบาทของข้อความข้อหนึ่งหรือมากกว่า มันจะบ่งชี้ว่าข้อความนั้นที่มันอยู่ข้างในเป็นข้อตั้ง
กิร์มา โวลเด-กิยอร์กิส
กิร์มา โวลเด-กิยอร์กิส เป็นนักการเมืองชาวเอธิโอเปียซึ่งเป็นประธานาธิบดีคนที่ 3 ของเอธิโอเปียตั้งแต่ปี ค.ศ. 2001 ถึง ค.ศ. 2013
อัลคอบูเราะฮ์
อัลคอบูเราะฮ์  เป็นเมืองในเขตผู้ว่าราชการอัลบาฏินะฮ์เหนือ, ประเทศโอมาน ใน ค.ศ. 2010 เมืองนี้มีประชากร 42,119 คน
แบลาอูร์
แบลาอูร์  (สิ้นพระชนม์ ค.ศ. 1336) เป็นขุนนางชาวบัลแกเรียดำรงตำแหน่งเป็นผู้ใช้อำนาจเต็ม (เดิสเปิต) แห่งวีดิน และเป็นrพระโอรสในชิชมันแห่งวีดิน ดังนั้นจึงเป็นพระอนุชาในพระเจ้าซาร์มีคาอิล ชิชมันแห่งบัลแกเรีย (ค.ศ. 1323 – 1330) อีกด้วย พระองค์เป็นนักการทูตจากคาบสมุทรบอลข่านที่มีความละเอียดรอบคอบมากที่สุดในยุคนั้น Plamen Pavlov ได้ตีความพระนามของพระองค์ว่าน่าจะมาจากภาษาฮังการี คือ "Béla" (แบลา) และ "ur" ที่มีความหมายว่าเจ้าชาย ในเวลาต่อมาพระองค์ได้ก่อกบฏต่อพระเจ้าซาร์อีวาน อเล็กซานเดอร์แห่งบัลแกเรียซึ่งเป็นพระโอรสของพระขนิษฐาของพระองค์ (แกรัตซา แปตริตซา ) แต่ถูกปราบปรามได้ในปี ค.ศ. 1336
ฟุตบอลทีมชาติมาซิโดเนียเหนือ
ฟุตบอลทีมชาติมาซิโดเนียเหนือ  เป็นตัวแทนทีมฟุตบอลจากประเทศมาซิโดเนียเหนือ อยู่ภายใต้การดูแลของสหพันธ์ฟุตบอลมาซิโดเนียเหนือที่ก่อตั้งในยูโกสลาเวีย เริ่มแข่งขันครั้งแรกในปี ค.ศ. 1993 หลังจากที่แยกตัวออกจากยูโกสลาเวีย ในปี ค.ศ. 1991 ก่อนหน้านั้นผู้เล่นมาซิโดเนียเล่นให้กับฟุตบอลทีมชาติยูโกสลาเวีย
ทีมชาติมาซิโดเนียเหนือ ไม่เคยปรากฏในรายการทัวร์นาเมนต์ใด ๆ มาก่อน จนกระทั่งได้ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2020 (ซึ่งเลื่อนไปเล่นในปี 2021 เนื่องจากการระบาดทั่วของไวรัสโคโรนา) นับเป็นครั้งแรกที่มาซิโดเนียเหนือจะได้เข้าร่วมแข่งขันในฟุตบอลชิงแชมป์แห่งชาติยุโรป
วิลคี คอลลินส์
วิลเลียม วิลคี คอลลินส์ (; 8 มกราคม ค.ศ. 1824 – 23 กันยายน ค.ศ. 1889) เป็นนักแต่งนวนิยาย นักเขียนบทละคร และนักเขียนเรื่องสั้นชาวอังกฤษ เป็นที่รู้จักจากการแต่งเรื่อง "The Woman in White" (1859) และ "The Moonstone" (1868) โดยเรื่องหลังถือว่าเป็นนวนิยายสืบสวนสมัยใหม่เรื่องแรก เขาเกิดมาในครอบครัวจิตรกร บิดาชื่อ วิลเลียม คอลลินส์ เกิดในลอนดอน เติบโตในอิตาลีและฝรั่งเศส ได้ศึกษาภาษาฝรั่งเศสและภาษาอิตาลี เริ่มทำงานเป็นเสมียนให้พ่อค้าขายชา มีผลงานนวนิยายเรื่องแรกคือ "Antonina" ในปี ค.ศ. 1850 เขาได้พบกับชาลส์ ดิกคินส์ ที่ต่อมาได้กลายมาเป็นเพื่อนสนิทและที่ปรึกษา งานบางช้ินของคอลลินส์ปรากฎครั้งแรกในวารสารของดิกคินส์ "All the Year Round" และ "Household Words" ทั้งคู่ได้ร่วมงานแต่งเรื่องแนวนาฏกรรมและบันเทิงคดี เขามีฐานะการเงินที่มั่นคงและเป็นที่รู้จักในระดับนานาชาติที่สุดกับผลงานในยุคคริสต์ทศวรรษ 1860 แต่ต่อมาเขาเป็นโรคเกาต์ ต้องพึ่งฝิ่นเพื่อลดความเจ็บปวดจนถึงขั้นเสพย์ติดฝิ่น ในคริสต์ทศวรรษ 1870 ถึง 1880 งานของเขาเริ่มมีคุณภาพลดลงอันเนื่องจากสุขภาพ
อัครบิดรแห่งบัลแกเรียทั้งปวง
อัครบิดรแห่งบัลแกเรียทั้งมวล เป็นอัครบิดรของคริสตจักรบัลแกเรียนออร์ทอดอกซ์ องค์ปัจจุบันคือแนออฟิตแห่งบัลแกเรีย ซึ่งดำรงตำแหน่งนี้ตั้งแต่วันที่ 24 กุมภาพันธ์ ค.ศ. 2013
เซอร์เบียนคัพ
เซอร์เบียนคัพ (เซอร์เบีย: Куп Србије, Kup Srbije) เป็นฟุตบอลคัพแห่งชาติของประเทศเซอร์เบีย ทีมชนะเลิศของรายการนี้จะได้สิทธิ์เข้าร่วมแข่งขันในยูฟ่ายูโรปาลีกรอบคัดเลือก ในช่วง ค.ศ. 2006–2010 การแข่งขันเคยใช้ชื่อว่า ลัฟคัพ ตามชื่อผู้สนับสนุน
สโมสรฟุตบอลวอยวอดีนา
สโมสรฟุตบอลวอยวอดีนา  หรือ วอยวอดีนานอวีซาด  หรือ วอยวอดีนา หรือ วอซา  เป็นสโมสรฟุตบอลอาชีพเซอร์เบีย ตั้งอยู่ที่เมืองนอวีซาดในวอยวอดีนา เป็นสโมสรประจำเมืองที่ใหญ่เป็นอันดับที่สองของประเทศ และเป็นหนึ่งในสโมสรฟุตบอลที่ได้รับความนิยมมากที่สุดของประเทศ สโมสรเป็นส่วนหนึ่งของสโมสรพหุกีฬาวอยวอดีนา และเป็นสโมสรที่เก่าแก่เป็นอันดับที่สามของเซอร์เบียนซูเปอร์ลีกา และประสบความสำเร็จใกล้เคียงกันกับเรดสตาร์ เบลเกรด และพาร์ทีซาน เบลเกรด
วอยวอดีนามีประวัติศาสตร์อันยาวนาน และประสบความสำเร็จอย่างมากในยุคยูโกสลาเวีย โดยชนะเลิศเฟิสต์ลีก 2 สมัย (1966 และ 1989) จบรองชนะเลิศ 3 ครั้ง (1957, 1962 และ 1975) และจบอันดับที่สามในปี 1992 สโมสรอยู่ในอันดับที่ 5 ของตารางคะแนนลีกตลอดกาล นอกจากนี้ วอยวอดีนายังเป็นรองแชมป์ยูโกสลาฟคัพใน ค.ศ. 1951 ชนะเลิศยูฟ่าอินเตอร์โตโตคัพในปี 1976 และชนะเลิศมิตรอปาคัพในปี 1977
ระหว่าง ค.ศ. 1993–1997 วอยวอดีนาจบอันดับที่สามของลีก 5 ฤดูกาลติดต่อกัน และเป็นรองแชมป์ฟุตบอลคัพในปี 1997 พวกเขาเป็นรองแชมป์เซอร์เบียนซูเปอร์ลีกาในปี 2009 และจบอันดับที่สามในปี 2007, 2008, 2011 และ 2012 นอกจากนี้ ยังเป็นรองแชมป์เซอร์เบียนคัพในปี 2007, 2010, 2011 และ 2013 และคว้าแชมป์ฟุตบอลถ้วยครั้งแรกใน ค.ศ. 2014
ซานโตส เอสโคบาร์
สนามกีฬาเรดสตาร์
สนามกีฬารายกอ มีติช  หรือชื่อเดิม สนามกีฬาเรดสตาร์  หรือ มารากานา  เป็นสนามกีฬาอเนกประสงค์ในเบลเกรด ประเทศเซอร์เบีย เป็นสนามเหย้าของเรดสตาร์เบลเกรด ตั้งแต่ ค.ศ. 1963 ชื่อสนามได้มีการเปลี่ยนเมื่อเดือนธันวาคม ค.ศ. 2014 เพื่อเป็นเกียรติแก่ผู้เล่นตำนานของสโมสรอย่าง รายกอ มีติช สนามมีความจุ 53,000 ที่นั่ง จึงเป็นสนามที่มีความจุมากที่สุดในประเทศเซอร์เบีย
สนามใช้จัดการแข่งขันของทีมชาติชุดใหญ่ อีกทั้งยังใช้จัดการแข่งขันนัดชิงชนะเลิศยูโรเปียนคัพในปี 1973 และนัดชิงชนะเลิศยูฟ่าแชมเปียนส์ลีกในปี 1976
เทศบาลตำบลเกาะเต่า
สถานีวิทยุโทรทัศน์แห่งชาติอิตาลี
สถานีวิทยุโทรทัศน์แห่งชาติอิตาลี หรือ ไร  เป็นสถานีวิทยุโทรทัศน์แห่งเดียวของประเทศอิตาลี ในปี ค.ศ. 2000 ชื่อที่รู้จักของ RAI คือ ราดิโอออดิซิโอนิอิตาเลียนี (Radio Audizioni Italiane)
อธิบดีศาลสูงสุด
องค์การบริหารส่วนตำบลรุ่งระวี
เทศบาลตำบลบางยี่รงค์
สโมสรกีฬาเลกาเนส
องค์การบริหารส่วนตำบลบ้านบ่อ
เทศบาลตำบลนาดี (จังหวัดสมุทรสาคร)
เทศบาลตำบลสวนหลวง (จังหวัดสมุทรสาคร)
วอร์เนอร์บราเธอส์แอนิเมชัน
วอร์เนอร์บราเธอส์แอนิเมชั่น  เป็นบริษัทแอนิเมชั่นของสหรัฐอเมริกา เจ้าของโดย วอร์เนอร์บราเธอส์
https://commons.wikimedia.org/wiki/Category:Warner_Bros_Animation
https://www.imdb.com/search/title/?companies=coo0012442
https://www.youtube.com/channel/UCemh1lKxhvFkDrhUxEAYe-w
วอร์เนอร์โฮมวิดีโอ
วอร์เนอร์บราเธอส์โฮมเอ็นเตอร์เทนเมนท์  หรือชื่ออดีต วอร์เนอร์โฮมวิดีโอ  เป็นค่ายวิดีโอจำหน่ายภาพยนตร์ของวอร์เนอร์บราเธอส์ ของสหรัฐอเมริกา บริษัทในเครือของวอร์เนอร์มีเดีย ก่อตั้งในปี 1978 ในชื่อ WCI Home Video (ชื่อย่อของ WCI สำหรับ Warner Communications Inc.)
Korea Music Content Association
วัดท่าไม้ (จังหวัดสมุทรสาคร)
วัดท่าไม้ เป็นวัดในหมู่ที่ 11 บ้านกงสีล้ง ตำบลท่าไม้ อำเภอกระทุ่มแบน จังหวัดสมุทรสาคร ประชาชนนิยมเดินทางมาเคารพ ราหู กวนอิม พระพิฆเนศ พระอินทร์ พระพรม เจ้าแม่ตะเคียน รวมถึงวัดมีพิธีกรรม เช่น ดูดวง แก้กรรม ต่อบุญ เสริมดวงชะตา และแก้ปีชง
วัดท่าไม้มีการจัดทำสติกเกอร์สีขาวหรือสีเหลือง เขียนว่า "วัดท่าไม้" เพื่อเป็นสัญลักษณ์ให้คนร่วมทางรู้ว่าเป็นศิษย์หลวงพ่อโสธร และเพื่อให้ชาวบ้านในพื้นที่รู้ด้วยว่าคนแปลกหน้าที่เข้ามาในพื้นที่ สติกเกอร์สีเหลืองใช้ติดสำหรับรถของคนที่มาถือศีลรักษาศีล ส่วนสติกเกอร์สีขาวใช้สำหรับคนที่มาไหว้พระทำบุญ
วัดท่าไม้ตั้งอยู่บนพื้นที่ราว 26 ไร่ ทางใต้ของวัดมีสระน้ำยาวประมาณ 40 เมตร กว้าง 4 เมตร ภายในอุโบสถของวัดมีพระพุทธรูปปางชินราชขนาดหน้าตัก 69 นิ้ว รวมทั้งมีพระเชียงแสน พระสุโขทัย และพระอู่ทองร่วมประดิษฐานในพระอุโบสถ มีสวนพุทธประวัติใต้มหาโพธิ์ริมแม่น้ำ และมีสังฆรูปอดีตสาวกพระมหาสังกัจจายจีน ปางนั่งลูกปะคำ หน้าตัก 59 นิ้ว อยู่ใกล้หอกลางริมแม่น้ำท่าจีน
วัดท่าไม้ก่อตั้งเมื่อปี พ.ศ. 2532 และได้รับพระราชทานวิสุงคามสีมาเมื่อปี พ.ศ. 2537 เดิมเป็นสำนักสงฆ์ชื่อ สำนักสงฆ์โพธิธรรมรังษี (ท่าไม้) ได้รับใบอนุญาตจากกรมการศาสนาเมื่อวันที่ 1 พฤศจิกายน พ.ศ. 2520 จนได้รับใบอนุญาตสร้างวัด โดยมีพระภิกษุยอด อุปติสฺโส จากวัดหนองพันท้าว จังหวัดกาญจนบุรี เข้ามาพัฒนาสำนักสงฆ์ ต่อมาพระภิกษุยอดขอซื้อที่ดิน 4 ไร่ และรับบริจาคอีก 2 ไร่
ต่อมาปี พ.ศ. 2532 พระภิกษุยอด ออกจาริกหายไป พระครูธรรมรัตน์ เจ้าคณะตำบลท่าไม้ เห็นว่าทรุดโทรมจึงได้ส่งพระประสิทธิ์ กิตฺติภทฺโท จากวัดนางสาว ไปเป็นผู้ดูแลในปี พ.ศ. 2527 และตั้งเป็นวัดท่าไม้เมื่อวันที่ 28 กุมภาพันธ์ พ.ศ. 2532 จากข้อมูลปี พ.ศ. 2562 วัดท่าไม้มีพระจำพรรษาทั้งสิ้น 13 รูป พระครูปลัดอุเทน สิริสาโรเป็นเจ้าอาวาส
วัดใหญ่จอมปราสาท